解湯延祖字
作者：李覯
朝代：宋

paragraphs: 仲尼作經授曾子，明稽至孝之終始。
始於事親終立身，以是揚我於後世。
大雅有言念爾祖，述脩其德乃爲美。
聖訓昭昭十八章，寫之琬琰千餘歲。
湯生本由義方教，石磨沙盪求成器。
其名延祖有意哉，吾以子立爲之字。
立身之道將何如，非曰凡人富與貴。
不賢而位何能爲，蠅蟲豈不披紅紫。
周公亦人舜亦人，口銜日月坐天際。
勗哉見善勿遲疑，往往後生誠可畏。